लालन सारंग
लालन सारंग (26 दिसंबर, 1938 - 9 नवंबर, 2018) एक भारतीय फिल्म, रंगमंच और टेलीविजन निर्माता और मराठी, हिंदी, तथा गुजराती फिल्मों की अभिनेत्री थीं। उनको ‘‘सखाराम बाइंडर’’, ‘‘गिधाड़े’’, ‘‘रथ चक्र’’ और ‘‘कमला’’ समेत कई प्रसिद्ध नाटकों में अपनी प्रभावशाली भूमिका के लिए जाना जाता है। इसके अलावा उन्होंने ‘‘सामना’’, ‘‘हा खेल सावल्यांचा’’ और ‘‘महक’’ जैसी फिल्मों में महत्वपूर्ण भूमिका निभाई थी। वे कई हिंदी धारावाहिकों में भी काम की थीं।